ศูนย์วิจัยเศรษฐกิจและธุรกิจSCB ปรับ GDP ปีนี้ขึ้นเป็นโต 3% หลัง 1H59 ศก.ขยายตัว 3.4%
ศูนย์วิจัยเศรษฐกิจและธุรกิจ SCB ปรับประมาณการณ์ GDP ปี 59 ขึ้นเป็นโต 3% จากเดิม 2.8% หลัง 1H59 ศก.ขยายตัวถึง 3.4% 
13 ต.ค. 2559

ศูนย์วิจัยเศรษฐกิจและธุรกิจธนาคารไทยพาณิชย์ (SCB EIC) ระบุว่า SCB EIC ปรับประมาณการอัตราการขยายตัวทางเศรษฐกิจ (GDP) ของไทยในปีนี้ เพิ่มขึ้นเป็น 3% จากเดิม 2.8% หลังจากเศรษฐกิจไทยในช่วงครึ่งปีแรกที่ผ่านมา มีการขยายตัวได้ถึง 3.4% จากการที่ภาครัฐเร่งเดินหน้าลงทุนในโครงการขนาดใหญ่ต่างๆ รวมทั้งภาคการท่องเที่ยวที่ฟื้นตัวดีขึ้น
ขณะที่ในปี 60 SCB EIC คาดว่าเศรษฐกิจไทยจะขยายตัวได้ 3.3% เป็นผลจากการที่ภาครัฐได้ทยอยออกมาตรการกระตุ้นเศรษฐกิจอย่างต่อเนื่องตั้งแต่ในปี 59
พร้อมกันนี้ คาดว่าเงินบาทยังมีแนวโน้มปรับตัวอ่อนค่า โดยในช่วงปลายปีนี้เงินบาทจะอยู่ที่ระดับ 35.50 บาท/ดอลลาร์ ส่วนปี 60 เงินบาทมีโอกาสอ่อนค่าไปแตะระดับ 37 บาท/ดอลลาร์ได้